L 229/56
ET
Euroopa Liidu Teataja
18.9.2023
(5)
Algatuse eesmärk on tugevdada pooljuhtide tehnoloogilise ja tööstusliku baasi konkurentsi- ja vastupanuvõimet, tugevdades samal ajal oma pooljuhiökosüsteemi innovatsioonisuutlikkust kogu liidus, vähendades sõltuvust piiratud arvust kolmandate riikide ettevõtetest ja geograafilistest piirkondadest ning tugevdades oma suutlikkust kavandada ja toota, pakendada, korduskasutada ja ringlusse võtta kõrgtehnoloogilisi pooljuhte.
Algatus peaks neid eesmärke toetama, kaotades lõhe liidu kõrgetasemelise teadus- ja innovatsioonivõimekuse ning selle kestliku tööstusliku kasutamise vahel.
Algatusega tuleks edendada suutlikkuse suurendamist, et võimaldada järgmise põlvkonna pooljuhitehnoloogia kavandamist, tootmist ja süsteemide integreerimist, ning tõhustada koostööd peamiste osalejate vahel kogu liidus, tugevdades seeläbi liidu pooljuhtide tarne- ja väärtusahelaid, teenindades peamisi tööstussektoreid ja luues uusi turge.
(6)
Määruse (EL) 2023/1781 artikli 4 lõike 2 punktides a–d osutatud tegevuseesmärke („tegevuseesmärgid 1–4“) tuleks ellu viia meetmete kaudu, mis peaksid tuginema nõukogu määrusega (EL) nr 561/2014 (7) loodud Peamiste Digitehnoloogiate Ühisettevõttega asendatud ühisettevõtte ECSEL omandatud tugevale teadmistebaasile.
Peamiste Digitehnoloogiate Ühisettevõte tuleks ümber nimetada kiipide ühisettevõtteks ning sellele tuleks teha ülesandeks anda Euroopa kiibialgatuse raames rahastatavatele meetmetele rahalist toetust programmide „Euroopa horisont“ või „Digitaalne Euroopa“ mis tahes vahendi või menetluse kaudu.
Kogu kiipide ühisettevõtte tegevusajaks tuleks algatuse jaoks eraldada kuni 2,875 miljardit eurot, millest 1,450 miljardit eurot oleks pühendatud tegevuseesmärkide 1–4 suutlikkuse arendamise meetmetele ning 1,425 miljardit eurot oleks pühendatud tegevuseesmärkide 1–4teadus- ja innovatsioonitegevusele.
Lisaks tuleks 1,3 miljardit eurot eraldada teadus- ja innovatsioonitegevusele, mida algatus ei hõlma.
(7)
Kiipide ühisettevõtte rahastatav tegevus peaks olema hõlmatud ühe tööprogrammiga, mille peaks vastu võtma määruse (EL) 2021/2085 artikli 14 lõikega 1 loodud kiipide ühisettevõtte juhatus („ühisettevõtte juhatus“).
Tööprogramm peaks koosnema kahest konkreetsest osast.
Esimene konkreetne osa peaks hõlmama tegevuseesmärkide 1–4 suutlikkuse arendamise meetmeteid käsitlevat alajagu ning tegevuseesmärkide 1–4 teadusja innovatsioonitegevust käsitlevat alajagu.
Teine konkreetne osa peaks olema pühendatud teadus- ja innovatsiooni­ tegevusele, mida algatus ei hõlma.
(8)
Määruse (EL) 2021/2085 artikli 2 punktis 12 määratletud strateegilise teadusuuringute ja innovatsiooni kava rakendamiseks tuleks kogu teadus- ja innovatsioonitegevust, sealhulgas algatusega seotud tegevust rahastada programmi „Euroopa horisont“ kaudu.
Suutlikkuse arendamise meetmetele pühendatud alajagu tuleks rahastada programmi „Digitaalne Euroopa“ kaudu.
(9)
Tööprogramm peaks sisaldama tingimusi juurdepääsuks riiklikult rahastatavale taristule, näiteks piloot- ja testimisrajatistele, ning pädevuskeskustele, see peaks tagama avatuse paljudele kasutajatele ning andma suurtele ettevõtjatele juurdepääsu läbipaistval ja mittediskrimineerival alusel ning turutingimustel (või kulude ja mõistliku marginaali alusel), kuid võimaldama samas eelisjuurdepääsu või madalamaid hindu väikeste ja keskmise suurusega ettevõtetele („VKEd“) ja akadeemilistele asutustele.
(10)
Enne tööprogrammi koostamist peaks ametiasutuste nõukogu, võttes arvesse erasektorist pärit liikmete nõuandeid, et tagada tööprogrammis sätestatud tegevuse asjakohasus tööstusvaldkonnas, ning vajaduse korral Euroopa pooljuhtide nõukoja nõuandeid ja teiste asjaomaste sidusrühmade panust, kirjeldama konkreetseid osi ja asjakohaseid alajagusid, sealhulgas nende vastavaid kuluprognoose.
Seejuures peaks ametiasutuste nõukogu koosnema ainult komisjonist ja liikmesriikidest.
Seejärel peaks kiipide ühisettevõtte tegevdirektor selle kirjelduse ning strateegilise teadusuuringute ja innovatsiooni kava alusel koostama tööprogrammi nii konkreetsete osade kui ka asjakohaste alajagude jaoks ning nende vastavad kuluprognoosid.
(7) Nõukogu 6. mai 2014. aasta määrus (EL) nr 561/2014 ühisettevõtte ECSEL asutamise kohta (ELT L 169, 7.6.2014, lk 152).